Super Mario World (SNES (Super Nintendo), 1990) - The Retro Spirit - Games from ye olde times / Spel frå dei gamle dagane, since 1832™:
SNES (Super Nintendo) 1990 Platform Adventure
Universes: Mario
The princess is kidnappet yet again and it's up to Mario to conquer the 8 worlds of mini-koopas and defeat Bowser to get her back in Mario's first entry on the Super Nintendo. It featured 96 levels of gameplay and music that have become legendary today.
Published: 21.03 2011 by Mopteh
Skjermskudd fra Super Mario World
Dagens lille godbit er et kvalitetsspill av de sjeldne! Vi skal få et gjensyn med verdens største superkjendis – nemlig favorittrørleggeren vår Mario! Det er snakk om spillet som fulgte med Super Nintendo Entertaiment System, nemlig Super Mario World.
Det skal bringes for en dag at undertegnede har spillet i tre forskjellige formater, SNES, GBA og nå også som emulatorspill. Det er mitt favorittspill og selv om jeg kan mer eller mindre alle brettene i blinde, spiller jeg det enda! Men nå til plottet.
Spillet finner sted en periode etter at Mario har reddet Princess Peach fra Bowser i Super Mario Bros. 3. Mario, Luigi og Peach bestemmer seg for å dra til Dragon Island for å feriere, men selvfølgelig blir idyllen besudlet av selveste Bowser. Han kidnapper prinsessen og eventyret er igang! Du skal redde prinsessen og på din vei vil du møte på alle Bowsers fotsoldater, samt noen nye hjelpere. Du møter tidlig på en dinosaur med navn Yoshi som tilbyr seg å hjelpe deg. Han og hans artsfrender har blitt fanget inni skall av the Koopas, og tilbyr seg å hjelpe mot at du befrir dem. De forskjellige fargede dragene har forskjellige egenskaper som kan komme til nytte, og er et friskt pust til serien om prinsessen og rørleggeren.
Spillet er et aldeles nydelig plattformspill i 2D der du styrer helten fra et tredjepersonsperspektiv fra venstre mot høyre. Det er mellom 90 og 95 forskjellige brett med 1 eller 2 utganger, så selv med masser av erfaring vil det ta en god stund å spille seg igjennom alle brettene. Grafikken er fantastisk, og man får med en gang et forhold til Mario, Luigi og Yoshi. Man kan se at Mario ikke har forandret seg så mye fra de foregående spillene, men litt oppgraderinger kan man se. Omgivelsene er rikere og helten har fått flere detaljer.
Lydsporet er spilt inn utelukkende på keyboard og er komponert av verdens beste spillmusikk-komponist – Koji Kondo. Musikken setter seg på hjernen i løpet av kort tid, og har lenge vært min ringetone på mobiltelefonen. Et spor med dette kaliberet skal man lete lenge etter.
Det er ikke noen læringskurve i dette spillet. Du tåler ikke at fiendene går på deg og fiendene tåler ikke at du hopper på dem. Rett og slett. Det er ikke alle fiender du kan hoppe på heller, og heller ikke alle kan spises av Yoshi. Kort fortalt; du skal komme deg fra A til B uten å miste liv, noe som er usedvanlig enkelt med den riktige kombinasjonen av Yoshi og bonusgjenstander, og til grader ganske vanskelig med gal kombinasjon. Du kan velge å fly gjennom alle brettene med en gang du får en flygende Yoshi, eller du kan bryne deg på utfordringene de forskjellige fiendene har uten muligheten til å fly. Jeg for min del kan nå alle brettene så godt at jeg vet akkurat når jeg skal hoppe, og på hvordan måte jeg skal hoppe for å komme meg dit jeg vil raskest mulig.
Det skal også være sagt at jeg bruker en gamepad for å kontrollere Mario, og på denne måten vil min opplevelse på emulatoren være identisk med en opplevelse på selve konsollen. Jeg kan ikke tenke meg å investere i en emulator uten å bruke fra 100,- og oppover for en gamepad. Kontrollene føles derfor helt riktige for meg, og koblet opp mot min TV med en HDMI-kabel fikk jeg nesten gåsehud da tittelsporet dundret ut over høytalerne i deilige 8bit!
Da var det dags med den korte oppsummeringen og det er meg en glede å kunne anbefale dette spillet på det sterkeste til alle som ønsker å spille SNES på emulator. Det er virkelig et spill uten bugs, feil eller mangler, og det er en ære å kunne forære spillet med de toppkarakterer og belønninger jeg kan få til. Løp og last ned!